Diari Oficial de la Generalitat Valenciana


Sumari del DOGV 5359, del 03-10-2006 (2006/10011)

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Generalitat, l'Ajuntament de València i Abertis Telecom per a la realització, en la ciutat de València, d'una experiència pilot amb tecnologia trunking digital per als servicis de comunicacions d'emergències i seguretat amb motiu de la Trobada Mundial de les Famílies.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5359

Data del DOGV
:   03-10-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/10142


Data del document
:   05-09-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * administració regional
    * empresa privada
    * telecomunicació
    * cooperació administrativa

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Generalitat, l'Ajuntament de València i Abertis Telecom per a la realització, en la ciutat de València, d'una experiència pilot amb tecnologia trunking digital per als servicis de comunicacions d'emergències i seguretat amb motiu de la Trobada Mundial de les Famílies. [2006/10973]  
Subscrit, després de la tramitació prèvia reglamentària, entre la Generalitat, l'Ajuntament de València i Abertis Telecom, el 30 de maig de 2006, un Conveni de col·laboració per a la realització, en la ciutat de València, d'una experiència pilot amb tecnologia trunking digital per als servicis de comunicacions d'emergències i seguretat amb motiu de la Trobada Mundial de les Famílies, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 0700/2006, i que figura com a annex d'esta resolució.  
València, 5 de setembre de 2006.. El director general de Relacions amb les Corts i Secretariat del Govern: Antonio V. Peral Villar  
CONVENI DE COL·LABORACIÓ ENTRE LA GENERALITAT, L'AJUNTAMENT DE VALÈNCIA I ABERTIS TELECOM PER A LA REALITZACIÓ, EN LA CIUTAT DE VALÈNCIA, D'UNA EXPERIÈNCIA PILOT AMB TECNOLOGIA TRUNKING DIGITAL PER ALS SERVICIS DE COMUNICACIONS D'EMERGÈNCIES I SEGURETAT AMB MOTIU DE LA V TROBADA MUNDIAL DE LES FAMÍLIES  
València, 30 de maig de 2006.  
REUNITS  
D'una banda, el Sr. José Ramón García Antón, conseller d'Infraestructures i Transport, facultat per a este acte per Acord del Consell de 26 de maig de 2006.  
D'una altra banda, el Sr. Miguel Domínguez Pérez, tinent alcalde delegat de l'Àrea de Seguretat Ciutadana, en nom de l'Ajuntament de València, facultat per a això per la Junta de Govern Local de 12 de maig de 2006, assistit pel Sr. Pedro García Rabasa que actua com a vicesecretari de la corporació.  
I d'una altra banda, el Sr. Salvador Alemany i Mas, conseller delegat d'Abertis Telecom, SA, amb domicili a Barcelona, avinguda del Parc Logístic 12-20 i amb CIF A-62202833 en nom i representació de la citada entitat.  
Els compareixents, en la representació en què intervenen, es reconeixen recíprocament capacitat legal suficient i vigència de les respectives facultats amb què actuen, per a subscriure el present acord, i, a l'efecte,  
EXPOSEN  
Entre els dies 1 i 9 de juliol de 2006 té lloc a la ciutat de València la V Trobada Mundial de les Famílies (LXK 4813). Este esdeveniment, al qual acudix sa santedat Benet XVI, suposa la major concentració humana en la història de la nostra ciutat, perquè s'espera la visita i la presència en els diversos actes de més d'un milió de persones.  
Els servicis d'emergència, seguretat i prevenció que han de desplegar-se han d'estar d'acord amb esta gran concentració de persones. En conseqüència, la Generalitat i l'Ajuntament de València estan dissenyant l'operatiu perquè este desplegament dels seus recursos humans i tècnics dedicats a este tipus de servicis es realitze en el seu moment amb la màxima eficàcia i coordinació.  
No obstant això, la millora d'esta eficàcia i de la coordinació requerida per a la prestació dels servicis d'emergència, seguretat i prevenció fa absolutament necessària la millora de les actuals xarxes de comunicacions utilitzada per estos servicis.  
Una moderna xarxa de comunicacions mòbils d'emergència i seguretat constituïx una part fonamental d'un complet sistema d'atenció al ciutadà, ja que permet traslladar a les unitats d'intervenció sobre el territori informació ràpida, segura i fiable de les circumstàncies de la incidència, accident o succés notificat pel ciutadà i facilitar una gestió eficaç i coordinada de les pertinents actuacions que per estes unitats es realitzen.  
La Generalitat ha pres consciència de la limitació que per a una adequada prestació d'estos servicis suposen les xarxes de comunicacions analògiques, actualment desplegades pel territori de la Comunitat Valenciana i, a este fi, ha previst la creació d'una potent xarxa corporativa de comunicacions mòbils digitals d'emergència i seguretat de la Comunitat Valenciana (xarxa COMDES), inclosa en el Pla d'Infraestructures Estratègiques (PIE) i en el Pla Estratègic Valencià de Telecomunicacions Avançades (PEVTA), d'AVANTIC. Esta xarxa estarà operativa en la totalitat del territori a mitjan 2008, i en la ciutat de València el juny de 2007.  
Així mateix, l'Ajuntament de València disposa en la ciutat de drets d'ús de determinats emplaçaments o infraestructures de caràcter urbà, per mitjà d'acords amb les corresponents comunitats de propietaris dels edificis on aquelles infraestructures estan residenciades.  
Ateses les seues previsions de desplegament, la xarxa COMDES no podrà, no obstant això, donar resposta a la urgent necessitat d'una xarxa de comunicacions que puga millorar l'eficàcia i la coordinació en la prestació dels servicis d'emergència i seguretat que han de ser desplegats per a OAR 3564.  
Per la seua banda, Abertis Telecom disposa de gran experiència i de capacitat tècnica en sistemes de radiocomunicacions mòbils digitals Trunking, entre les quals TETRA, que realitza l'enginyeria, els desenrotllaments maquinari i programari, les instal·lacions, la posada en servici i el suport logístic, a través de les companyies filials Retevisió I, SA, i Tradia Telecom, SA (d'ara en avant, qualsevol referència a Abertis Telecom inclourà Retevisió I, SA, i Tradia Telecom, SA, indistintament).  
Per això, Abertis Telecom disposa dels coneixements i dels equipaments necessaris per a poder implementar, en la ciutat de València i centrada fonamentalment en DJR 9075, una experiència pilot de xarxa de comunicacions mòbils d'emergència i seguretat per mitjà de tecnologia Trunking digital (segons l'estàndard europeu TETRA), i que posa a la disposició de la Generalitat i de l'Ajuntament de València.  
La Generalitat i l'Ajuntament de València consideren que, en atenció a este oferiment, així com la necessitat de definir i delimitar els diversos criteris de caràcter tècnic, econòmic i de qualitat del servici que estos servicis requerixen, és convenient realitzar esta experiència, després de la creació de la xarxa COMDES anteriorment citada i que esta es realitze des de criteris de màxima exigència de servici, com amb tota seguretat imposarà la magna concentració de NSM 3477. Per tant, l'experiència pilot tindrà una cobertura territorial limitada a l'entorn on es desenrotllen els actes de DYE 3391, i es realitzarà amb un escollit i representatiu grup d'usuaris que plantegen elevades necessitats de comunicació.  
Amb això s'obtindrà un més ampli coneixement de les tecnologies de comunicacions radioelèctriques digitals, especialment en un entorn de màxima exigència, que permeta a la Generalitat optar per la solució tecnològica més avantatjosa en la prestació dels servicis d'emergència i seguretat, des del criteri de neutralitat davant de les diverses tecnologies existents.  
Per tot el que s'ha exposat anteriorment, la Generalitat, l'Ajuntament de València i Abertis Telecom, SA,   
ACORDEN  
Primer. Objecte  
El present conveni té per objecte implementar, en la ciutat de València, una experiència pilot de xarxa de comunicacions mòbils d'emergència i seguretat per mitjà de tecnologia Trunking digital, amb estàndard europeu TETRA.  
Segon. Obligacions d'Abertis Telecom, SA  
1. Abertis Telecom, SA, es compromet a subministrar, instal·lar i posar en servici, sense cost per a la Generalitat ni per a l'Ajuntament de València, l'equipament necessari per a realitzar la dita experiència. Este equipament està constituït, fonamentalment, per:  
. 2 Estacions base (EB), amb 4 radiocanals.  
. 5 radioenllaços de transport de senyal.  
. 1 lloc de despatx per a la gestió operativa.  
. 543 terminals.  
2. Així mateix, Abertis Telecom, SA, posa a la disposició d'esta experiència, sense cost per a la Generalitat ni per a l'Ajuntament de València, el seu centre de commutació i control situat a Torre Collserola (Barcelona), així com el transport dels senyals fins al dit centre, de tal manera que les EB estiguen plenament operatives, com a mínim, en el període entre l'1 de juny i el 30 d'octubre de 2006.  
3. Atés que és la ciutat de València la que podrà disfrutar d'esta tecnologia i d'estos mitjans, les EB i tres dels radioenllaços s'instal·laran en les denominades Finca de Ferro i Torre de França i a partir de les autoritzacions que té l'Ajuntament de València, titular de l'ús d'estes instal·lacions, es du a terme l'execució del necessari condicionament en la seua infraestructura, així com el cost i l'execució, per part d'Abertis Telecom, SA. Les despeses a partir de la seua instal·lació, com ara llum i aigua, seran a càrrec de l'Ajuntament de València.  
4. Els altres dos enllaços, així com el lloc de despatx per a la gestió operativa, s'instal·laran en el Centre d'Emergències d'Eliana. La Generalitat, titular d'este centre, autoritza esta instal·lació pel present conveni.  
5. Els usuaris de l'experiència pilot seran els servicis d'emergència i seguretat de la Generalitat i de l'Ajuntament de València, determinats per estes entitats.  
6. Finalitzada l'experiència, les parts elaboraran un informe final on es reflectiran els aspectes i els resultats més rellevants de l'experiència pilot realitzada i de la tecnologia utilitzada. Per a això, Abertis Telecom, SA, subministrarà tota la informació i els estudis tècnics sobre la tecnologia i els equips implantats que li requerisca la Generalitat i l'Ajuntament de València i que es consideren d'interés per les parts.  
Tercer. Grup de treball  
Per a l'efectiu compliment del present conveni, es crea un grup de treball, constituït per un representant de la Secretaria Autonòmica de Telecomunicacions i Societat de la Informació de la Conselleria d'Infraestructures i Transport, un representant de l'Ajuntament de València i dos representants d'Abertis Telecom, SA.  
Quart. Efectivitat i duració  
El present acord serà efectiu des de la data de la firma i estendrà la seua vigència fins al 30 d'octubre de 2006.  
Cinqué. Rescissió  
La Generalitat i l'Ajuntament de València podran rescindir el present conveni, si en qualsevol moment Abertis Telecom, SA, incomplira qualsevol de les obligacions que s'arrepleguen en este.  
I com a prova de conformitat amb tot el que s'ha exposat anteriorment, els compareixents firmen al lloc i en la data indicats el present conveni.  
Per La Generalitat   
José Ramón García Antón  
Per l'Ajuntament de València   
Miguel Domínguez Pérez  
Per Abertis Telecom, SA  
Salvador Alemany i Mas  
Davant meu, el vicesecretari de la corporació  
Pedro García Rabasa